TYE VERANDER – LIBERALISME – Attie se koffietafel.
Een van hierdie kultuurgolwe is postliberalisme, maar ek dink daar is 'n hele paar ander "post(s)-) waarmee rekening gehou moet word as ons die omstandighede waarbine die kerk tans funksioneer moet verstaan. Op die stadium lyk dit vir my dat die volgende ten minste in gedagte gehou moet word:
In hierdie inskrywing wil ek net so 'n paar opmerkings maak oor liberale teologie.
Karl Barth is alreeds gesien as 'n postliberale teoloog. As ek reg onthou was Barth in besonder in reaksie teen Schleiermacher. Met ander woorde, liberalisme is al sedert die eerste helfte van vorige eeu aan die verbygaan. Die tyd vir die Liberale teologie is egter nog nie verby nie.
Op Scott McKnight se blog The Jesus Creed het hy reeds twee keer hieroor geskryf na aanleiding van die liberale teoloog Christopher Evans se boek Liberalism Without Illusions. Scot haal Evans se eie definisie van liberalisme aan:
Roger E Olson kan waarskynlik as 'n kenner van die liberale teologie gereken word. Volgens Olson kan liberale teoloë se mening oor liberale teologie naastenby so saamgevat word:
All of them make the same point–that "liberal theology" is not just any deviation from orthodoxy but an elevation of modern reason and discovery, the "modern mind," to a source and norm for theology.
'n Bietjie verder sê hy:
Liberale teologie gee dus normatiewe, of bepalende, status aan die beste van die moderne denke. Indien daar konflik is tussen die Skrif en die moderne denke, dan geniet moderne denke voorrang. Liberale teologie moet natuurlik verstaan word as 'n uitvloeisel van die Verligting (Enlightenment) waar 'n groep intellektuele probeer het om die gemeenskap te verander deur middel van die rede. Ek verstaan die doel van verligting in hierdie verband as 'n poging om 'n absolute objektiewe benadering tot die teks van die Bybel te hê sonder die vooropgestelde hindernis van die onfeilbaarheid van die Skrif en die grense van kerklike leerstellings.
Ek dink ons is geneig om liberale teologie eers negatief te beoordeel in die sin dat ons probeer sê waarteen hulle is of wat hulle nie aanvaar nie. Die Jesus Seminaar of Nuwe Hervormers kan onder andere onder die sambreelterm "liberale teoloë" geplaas word. Nie alle liberale teoloë verwerp egter, byvoorbeeld, die opstanding van Jesus nie. Die gevaar is dat 'n mens so haastig raak om jouself te verweer teen wat hulle nie glo nie, dat jy die metode waarvolgens hulle werk miskyk. Die rede is liberale teologie se werkswyse. Hierdie metode behels dat ek net glo wat vir my sin maak.